**2024.03.12-i Pénzügyi Bizottsági ülés javaslatai**

1. **Kisbér Város Önkormányzata 2023. évi költségvetés – rendelet módosítás:**

 A Pénzügyi Bizottság javasolja elfogadni a 2023. évi költségvetés rendelet-módosítást az előterjesztés szerint.

1. **Kisbér Város Önkormányzata 2024. évi költségvetés – rendelet:**

A Pénzügyi Bizottság javasolja elfogadni a 2024. évi költségvetés rendeletet az előterjesztés szerint.

1. **Intézményi térítési díjak, nyersanyag normák felülvizsgálata és önköltségek megállapítása - az egyes szociális és gyermekvédelmi ellátási formák helyi szabályozásáról szóló önkormányzati rendelet módosítás:**

A Pénzügyi Bizottság elfogadásra javasolja az intézményi térítési díjak, nyersanyag normák felülvizsgálatát és önköltségek megállapítását az előterjesztésnek megfelelően. Továbbá javasolja elfogadni az egyes szociális és gyermekvédelmi ellátási formák helyi szabályozásáról szóló önkormányzati rendelet-módosítást az előterjesztés szerint.

1. **Térfigyelő kamerák állapotáról tájékoztató és térfigyelő kamera áthelyezés:**

A Pénzügyi Bizottság a térfigyelő kamerák állapotáról szóló tájékoztatást tudomásul vette, a kamerák áthelyezésére az ajánlatot várja.

1. **Kisbéri Polgárőr Egyesület – kérelem tagdíjbefizetéshez:**

A Pénzügyi Bizottság javasolja a Kisbéri Polgárőr Egyesületnek a kért bruttó 60.000,- Ft. összegű tagdíjat a 2024. évi költségvetés civil szervezetek támogatása sora terhére kifizetni.

1. **Makett park – belépődíj:**

A Pénzügyi Bizottság javasolja a Mini-Magyarország Makettparkba a belépőt megemelni az alábbiak szerint:

felnőtt belépő: 700,- Ft./fő

gyermek/nyugdíjas belépő: 400,- Ft./fő

felnőtt csoportos belépő: 600,- Ft./fő

gyermek/nyugdíjas csoportos belépő: 300,- Ft./fő

A kisbéri lakosoknak a park látogatása lakcímkártya felmutatásával ingyenes. A jeggyel a Kiskastély is látogatható.

1. **Beszámoló a 2023. évi adóügyi feladatok ellátásáról:**

A Pénzügyi Bizottság javasolja elfogadni a 2023. évi adóügyi feladatok ellátásáról szóló beszámolót.

1. **Pons Danubii EGTC – 2025. évi tagdíj befizetése:**

A Pénzügyi Bizottság javasolja a Pons Danubii EGTC részére a 2025. évi tagdíjat előre megfizetni.

1. **Pons Danubii turisztikai akcióterv:**

A Pénzügyi Bizottság javasolja a HUSK-2401 turisztikai akciótervben szerepelni a korábban megjelölt célokkal (Nagy-tó, Sissy-sziget, Horgásztanya turisztikai, zöldterület és vízgazdálkodási fejlesztése).

1. **Ipari park (szoftver, földmérő):**

A Pénzügyi Bizottság javasolja a Kisbér, Ipari park értékesítésével kapcsolatos licitáló szoftverre vonatkozóan beérkezett árajánlatok közül a legkedvezőbb árajánlatot adó Govern Solution Kft. ajánlatát elfogadni 600.000.- Ft. + áfa vállalási áron.A víz-, és szennyvízelvezetésével érintett ingatlanok vázrajzának elkészítésére vonatkozóan beérkezett ajánlatok közül Szilvás Károly Dániel ajánlatát javasolja elfogadni bruttó 440.000.-Ft. vállalási áron.

1. **Kisbéri városi piac infrastrukturális fejlesztése – határozat módosítása:**

A Pénzügyi Bizottság javasolja a 9/2024. (I.18.) KVÖKt. határozatban foglaltakat akként módosítani, hogy „*A Kisbéri városi piac infrastrukturális fejlesztése TOP\_PLUSZ-1.1.1-21-KO1-2022-00001*” megnevezésű, a piac fejlesztésére irányuló közbeszerzési eljárást feltételes módon írja ki.

1. **Mészáros Mátyás kérelem - határozat módosítás:**

A Pénzügyi Bizottság javasolja az 54/2024. (II. 08.) KVÖKt. határozatot akként módosítani, hogy Mészáros Mátyás helyett az általa megjelölt sportszervezet kerül támogatásra azzal, hogy a támogatás összege csak Mészáros Mátyás Amerikai Egyesült Államokban megrendezésre kerülő világbajnokságon való részvételére fordítható.

1. **Közterület használati kérelem – autóbusz parkolás:**

A Pénzügyi Bizottság nem javasolja hozzájárulni a Volf és Társa Bt. üzemeltetésében álló RTS-958 rendszámú autóbusz Sport utca alsó útszakasza szélén történő tárolásához. Az autóbusznak majd az ipari parkban tervezett parkolóban tudnak helyet biztosítani annak elkészülte után.

1. **Ászári Aranykalász Vadásztársaság bérleti díjának felülvizsgálata:**

A Pénzügyi Bizottság javasolja elfogadni a Gazdasági, Műszaki, Jogi, Környezetvédelmi Bizottság bruttó 15.000,- Ft./hó összegre történő bérleti díj emelési javaslatát.

1. **Fitness épületszárny tűzjelző berendezése:**

A Pénzügyi Bizottság javasolja a Fitness épületszárny tűzjelző berendezésének javítására beérkezésre kerülő ajánlatok közül a legkedvezőbb kiválasztását és a munka megrendelését.

1. **Kincsem tábla – megrendelés:**

A Pénzügyi Bizottság javasolja tudomásul venni, hogy a Kincsem tábla megrendelésre került bruttó 245.500,- Ft. összegen.

1. **Petőfi S. utca – táblakihelyezés:**

A Pénzügyi Bizottság javasolja a Petőfi Sándor utca elejére zsákutca tábla kihelyezését.

1. **Petőfi S. utca**
2. **bontott járdaelemek hasznosítása:**

 A Pénzügyi Bizottság amennyiben a tulajdonviszonyok azt lehetővé teszik, javasolja a Petőfi S. utca bontott járdaelemeit a Kisbéri Városigazgatósággal a Petőfi S. utca végétől a temetőig elhelyezni akként, hogy a gépjárműforgalom ne tudja használni.

**b) Petőfi S. utcai átereszek:**

A Pénzügyi Bizottság a 13 db kapubejárót javasolja megcsináltatni a Gádor Kft-vel az ajánlatában szereplő nettó 50.000,- Ft. + áfa / áteresz díjon.

1. **Értékbecslés – Perczel M. 36. szám alatti bérlakások:**

A Pénzügyi Bizottság javasolja a legkedvezőbb ajánlatot adó dr. Zsigmond Réka Gabriellától az ajánlatában szereplő bruttó 50.000,- Ft. díjon megrendelni a Kisbér, Perczel Mór utca 36. alatti ingatlanban található bérlakások értékbecslésének elkészítését a pályázati adatszolgáltatás benyújtáshoz.

1. **Fakivágások (Nagy-tó, Zöldmalmi-tó, Batthyány tér):**

A Pénzügyi Bizottság javasolja a fakivágásokat támogatni és javasolja megrendelni a Balom Asztalos és Üvegező Bt-től a Batthyány téren jelzett fa kivágását nettó 80.000,- Ft. + áfa összegen.

1. **Tájékoztató:**
2. **Újszőlő utca tájékoztató (PARTNER Mérnök Iroda Kft.)**
3. **Újszőlő utca – árajánlat**

A Pénzügyi Bizottság a tájékoztatókat tudomásul vette.